**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS SAVIVALDYBĖS TARYBOS 2010 M. RUGSĖJO 30 D. SPRENDIMO NR. T2-285 „DĖL KLAIPĖDOS MIESTO TRIUKŠMO SAVIVALDYBĖS TERITORIJOJE RODIKLIŲ PATVIRTINIMO“ PAKEITIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049, 2008, Nr. 113-4290) 6 straipsnio 28 ir 35 punktais, 16 straipsnio 2 dalies 35 punktu, 18 straipsnio 1 dalimi, Lietuvos Respublikos triukšmo valdymo įstatymo (Žin., 2004, Nr. 164-5971; 2010, Nr. 51-2479) 13 straipsnio 1 dalies 3 punktu, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės tarybos 2010 m. rugsėjo 30 d. sprendimo Nr. T2-285 „Dėl Klaipėdos miesto triukšmo savivaldybės teritorijoje rodiklių patvirtinimo“ 1.1.3 punktą ir jį išdėstyti taip:

„1.1.3. triukšmo prevencijos zonų dydį (Ldvn):

– gyvenamųjų ir visuomeninės paskirties (išskyrus maitinimo ir kultūros paskirties pastatus) pastatų aplinkoje, veikiamoje transporto sukeliamo triukšmo, – 65 dBA;

– gyvenamųjų ir visuomeninės paskirties (išskyrus maitinimo ir kultūros paskirties pastatus) pastatų aplinkoje, veikiamoje pramoninės veiklos (išskyrus transportą) stacionarių triukšmo šaltinių sukeliamo triukšmo, – 55 dBA;

– miesto kurortinėse teritorijose gyvenamųjų ir visuomeninės paskirties pastatų aplinkoje triukšmo ribiniai dydžiai mažinami 5 dBA.“

2. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Nina Gendvilienė, tel. 39 60 73

2012-12-06